"COMMISSIONERATE OF EXCISE & NARCOTICS DEPARTMENT PRESS HANDOUT   No. 29 of 2024 dated 15th July, 2024","1199/2024-2025 Aizawl the 16th July, 2024: July ni 15, 2024 (Thawhtanni) khan SAD Conference Hall No-II, MINECO-ah Working Committee on Ruihhlo Do chuan an Chairman Pu Lalnghinglova Hmar, Excise & Narcotics Department Minister hovin meeting an nei. Mizoram chhunga ruihhlo dotu lian ber, Chief Minister kaihhruai, State Level Core-Committee on Ruihhlo Do hnuaia din, Excise & Narcotics Minister kaihhruai Working Committee on Ruihhlo Do chuan Mizoram pumpuia ruihhlo dona leh a nghawng tihremna tura hma a lak dan tur sawihovin, Sawrkar-a an sum mamawh (Budget Estimate) an pharh a. He Budget Estimate hi Mizoram Sawrkarah a thlen dawn a ni. Tin, heng bakah hian District & Village/Local Level Task Force on Ruihhlo Do din dan tur te tul dangte an ngaihtuah. Working Committee on Ruihhlo Do hian Mizoram pumpui, khawtin fang chhuaka ruihhlo do pawl din leh kil thum atanga ruihhlo do (Supply Reduction, Demand Reduction & Harm Reduction) dan tur ngaihtuahin Mizoram Sawrkarin hemi kawnga sum mamawh a pek veleh a rang thei ang bera hmalak nghal a tum a ni. He Meeting-ah hian Department hrang hrang – Excise & Narcotics, Police, Social Welfare & Tribal Affairs, School Education, Higher & Technical, Food & Drugs Administration, LESDE te bakah CYMA, MKHC, MJA, MZP, MSU, Local Council Association, Teachers' Federation bakah Psychology lama mithiamte an tel a ni. Ruihhlo Do kawngah hian Mizoram sawrkar chuan Supply Reduction-ah Excise & Narcotics Department chu Nodal Department atan a puang a, Demand & Harm Reduction-ah Social Welfare & Tribal Affairs Department chu Nodal Department-ah a puang bawk a ni. Attachment Loading attachment...",Dated: 16 th Jul 24 5:57 PM,https://dipr.mizoram.gov.in/post/commissionerate-of-excise-narcotics-department-press-handout